
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1633 

2 Ιουλίου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Απονομή της ηθικής αμοιβής του Επαίνου στον υπάλ¬ 
ληλο του Δήμου Αθηναίων Κάλλια Παύλο. 1 

Έγκριση της απόφασης του Πρύτανη του Παντείου 
Πανεπιστημίου Κοινωνικών και Πολιτικών Επιστη¬ 
μών για ορισμό ενός καθηγητή του Πανεπιστημί¬ 
ου ως Αναπληρωτή Πρύτανη και της μεταβίβα¬ 


σης σ’ αυτόν αρμοδιοτήτων του. 2 

ΑΠΟΦΑΣΕΙ Σ 

Αριθμ. 33452/27697 (1) 


Απονομή της ηθικής αμοιβής του Επαίνου στον υπάλ¬ 
ληλο του Δήμου Αθηναίων Κάλλια Παύλο. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Το Π.Δ. 135/2010 (ΦΕΚ 228/Α'/27-12-2010) «Οργανισμός 
της Αποκεντρωμένης Διοίκησης Αττικής». 

2. Τις διατάξεις των άρθρων 68 παρ. 1 και 69 παρ. 1 
και 3 του Ν. 3584/07 «Κύρωση του Κώδικα Κατάστα¬ 
σης Δημοτικών και Κοινοτικών Υπαλλήλων» (ΦΕΚ 143/ 
Α728.06.2007). 

3. Τις διατάξεις του αρθ. 280 του Ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης» (ΦΕΚ 87/ 
Α707-06-2010). 

4. Το υπ’ αριθμ. 5/14-06-2013 (θέμα 2ο) πρακτικό του 
Υπηρεσιακού Συμβουλίου του άρθρου 5 του Ν. 3584/2007. 

5. Την από 18-06-2013 απόφαση του Δημάρχου Αθη¬ 
ναίων, αποφασίζουμε: 

Την απονομή της ηθικής αμοιβής του επαίνου στον 
υπάλληλο του Δήμου Αθηναίων Κάλλια Παύλο του Δη¬ 
μοσθένη, κλάδου ΔΕ Προσωπικού Η/Υ με βαθμό Γ' για 
πράξεις εξαιρετικές κατά την εκτέλεση της υπηρεσίας 
του οι οποίες δεν επιβάλλονταν από τα υπηρεσιακά 
του καθήκοντα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 2013 

Ο Γενικός Γραμματέας Αποκεντρωμένης Διοίκησης 
ΔΗΜΗΤΡΙΟΣ ΚΑΛΟΓΕΡΟΠΟΥΛΟΣ 


Αριθμ. απόφ. 2 (2) 

Έγκριση της απόφασης του Πρύτανη του Παντείου Πα¬ 
νεπιστημίου Κοινωνικών και Πολιτικών Επιστημών 
για ορισμό ενός καθηγητή του Πανεπιστημίου ως 
Αναπληρωτή Πρύτανη και της μεταβίβασης σ' αυ¬ 
τόν αρμοδιοτήτων του. 

ΤΟ ΣΥΜΒΟΥΛΙΟ ΙΔΡΥΜΑΤΟΣ 
ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ ΚΟΙΝΩΝΙΚΩΝ 
ΚΑΙ ΠΟΛΙΤΙΚΩΝ ΕΠΙΣΤΗΜΩΝ 

Έχοντας υπόψη: 

1. Τις διατάξεις του άρθρου 3 πα αγρ. 1 περιπτ. στ, 
υποπερίπτ. VIII του Ν. 2083/1992 (ΦΕΚ Α' 159), όπως συ¬ 
μπληρώθηκε με το άρθρο 3 παραγρ. 3 εδαφ. α του 
Ν. 3027/2002 (ΦΕΚ Α' 152). 

2. Την υπ’ αριθμ. Φ120.61/20/Β2/63334/20.7.2011 πράξη 
της Υπουργού Παιδείας, Δια Βίου Μάθησης και Θρη¬ 
σκευμάτων (ΦΕΚ τ. Υπαλλήλων Ειδικών Θέσεων και 
Οργάνων Διοίκησης Φορέων του Δημόσιου και Ευρύ¬ 
τερου Δημόσιου Τομέα 241/29.7.2011), με την οποία δια¬ 
πιστώνεται η εκλογή Πρυτανικών Αρχών στο Πάντειο 
Πανεπιστήμιο Κοινωνικών και Πολιτικών Επιστημών, και 
ειδικότερα του Καθηγητή Γρηγορίου Τσάλτα του Ιωάν¬ 
νη, ως Πρύτανη του Πανεπιστημίου με τετραετή θητεία 
από 1/9/2011 έως 31/8/2015. 

3. Τις διατάξεις του άρθρου 8 παραγρ. 17 του Ν. 4009/ 
2011 (ΦΕΚ Α' 195). 

4. Τις διατάξεις του άρθρου 12 του Ν. 4076/2012 (ΦΕΚ 
Α' 159). 

5. Τ ις διατάξεις του άρθρου 34 παραγρ. 6 του Ν. 4115/ 
2013 (ΦΕΚ Α' 24). 

6. Την 1/2013 (ΦΕΚ Β' 1464/18.6.2013) απόφαση του 
Συμβουλίου του Ιδρύματος, με την οποία εγκρίνεται 
η απόφαση του Πρύτανη του Παντείου Πανεπιστημίου 
Κοινωνικών και Πολιτικών Επιστημών για ορισμό δύο 
Καθηγητών του Πανεπιστημίου ως Αναπληρωτών Πρύ¬ 
τανη και η μεταβίβαση σ' αυτούς αρμοδιοτήτων του. 

7. Την 85/2013 απόφαση του Πρύτανη του Παντείου 
Πανεπιστημίου Κοινωνικών και Πολιτικών Επιστημών, 
Γρηγορίου Τσάλτα, που καταχωρήθηκε στα πρακτικά 
του Συμβουλίου του Ιδρύματος της 27/6/2013, σύμφωνα 
με την οποία, για υποβοήθηση του έργου του ορίζει και 
τρίτο καθηγητή πρώτης βαθμίδας, ως Αναπληρωτή Πρύ¬ 
τανη, στον οποίο μεταβιβάζει, κατά σειρά, τις κατωτέρω 
συγκεκριμένες αρμοδιότητες του. Ειδικότερα με την 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


απόφαση αυτή ορίζεται ο καθηγητής πρώτης βαθμίδας 
του Τμήματος Διεθνών, Ευρωπαϊκών και Περιφερειακών 
Σπουδών, Στυλιανός Περράκης του Ευαγγέλου (Α.Δ.Τ. 
ΑΒ 309718), ως Αναπληρωτής Πρύτανη του Πανεπιστη¬ 
μίου για τις Διεθνείς Σχέσεις και τα Ευρωπαϊκά Εκπαι¬ 
δευτικά Προγράμματα, στον οποίο: 

Α) Μεταβιβάζονται οι αρμοδιότητες του Π.Δ. 381 (ΦΕΚ 
256/τ. Α716.11.1998), Κεφάλαιο Β', (Διάρθρωση - Αρμο¬ 
διότητες Γενικής Διεύθυνσης Διοικητικών Υπηρεσιών), 
άρθρο 2 παράγρ. β και γ), ήτοι: 

α) Η μέριμνα για την υπογραφή διαπανεπιστημιακών 
συμφωνιών, η παρακολούθηση της υλοποίησής τους, η 
συγκέντρωση και η διανομή προγραμμάτων επιστημο¬ 
νικών ανταλλαγών καθώς και των προγραμμάτων στα 
πλαίσια της Ευρωπαϊκής Ένωσης. Ο συντονισμός των 
Ευρωπαϊκών Εκπαιδευτικών Προγραμμάτων του Πανε¬ 
πιστημίου στα πλαίσια ειδικότερα των συμφωνιών δια- 
πανεπιστημιακής συνεργασίας όπως ΕΒΑ3ΜΙΙ3, ΕΙΝΘυΑ, 
ΤΕΜΡυ3, ϋΕΑΝ ΜΟΝΝΕΤ, ΟΟΜΕΤΤ, ΕΥΒΙϋΙΩΕ, καθώς και 
την έγκαιρη ενημέρωση των μελών της ακαδημαϊκής 
κοινότητας με ανακοινώσεις και έγγραφα, σε οτιδήποτε 
έχει σχέση με Ευρωπαϊκά Εκπαιδευτικά Προγράμματα 
(προϋποθέσεις, προθεσμίες, έντυπο υλικό και ανταλλα¬ 
γές φοιτητών). Η συλλογή και η μεταβίβαση προς τα 
μέλη της ακαδημαϊκής κοινότητας πληροφοριών σχε¬ 
τικών με τα ερευνητικά προγράμματα της Ευρωπαϊκής 
Ένωσης και μελέτες οι οποίες προκηρύσσονται από 
εθνικά όργανα και η ενημέρωση των μελών ΔΕΠ και 
των ερευνητών του Πανεπιστημίου για δραστηριότητες 
που τους ενδιαφέρουν, όπως θέματα συνεδρίων, ειδικών 
σεμιναρίων, μεταδιδακτορικών υποτροφιών. 

β) Η μέριμνα για την προβολή του έργου του Πανεπι¬ 
στημίου διά του Τύπου και των Μέσων Ενημέρωσης. Η 
παρακολούθηση του ημερήσιου και περιοδικού Τύπου 
και των Μέσων Ενημέρωσης σε θέματα που αφορούν 
το Πανεπιστήμιο και η επιμέλεια έκδοσης ψηφισμάτων, 
ανακοινώσεων και απαντήσεων σε δημοσιεύματα. 

Β) Ανατίθεται η υλοποίηση των προβλεπομένων από 
τις διατάξεις του Ν. 4009/11 (ΦΕΚ 195/τ. Α76.9.2011), Κεφά¬ 
λαιο Δ', άρθρο 8, παράγρ. 10, περ. α, όπως συμπληρώθη¬ 
κε από το Ν. 4076/2012 (ΦΕΚ 159/τ. ΑΤΙ 0.8.2012), Κεφάλαιο 
Α', άρθρο 2 παράγρ. 7 αποφάσεων του Συμβουλίου του 
Ιδρύματος και συγκεκριμένα: Για τη χάραξη στρατηγι¬ 
κής για την ανάπτυξη του Ιδρύματος σε τοπικό, εθνικό, 
ευρωπαϊκό και διεθνές επίπεδο και για τη διαμόρφωση 


της ιδιαίτερης φυσιογνωμίας του στο πλαίσιο της απο¬ 
στολής και της πορείας του, μετά από εισήγηση της 
Συγκλήτου, σε ότι αφορά για τη χάραξη στρατηγικής για 
την ανάπτυξη του Ιδρύματος σε ευρωπαϊκό και διεθνές 
επίπεδο και για τη διαμόρφωση της φυσιογνωμίας στο 
πλαίσιο της αποστολής και της πορείας του, ορίζοντας 
ότι τις ως άνω ανατιθέμενες αρμοδιότητες μπορεί σε 
κάθε περίπτωση να ασκεί και ο Πρύτανης και 

Γ) Καθορίζεται η ακόλουθη σειρά αναπλήρωσης του 
Πρύτανη από τους ορισθέντες Αναπληρωτές Πρύτανη 
ως εξής: 

α) Καθηγήτρια Ισμήνη Κριάρη του Αριστείδη, η οποία 
είχε εκλεγεί Αντιπρύτανης Ακαδημαϊκών Υποθέσεων 
και Προσωπικού. 

β) Καθηγητής Ευάγγελος Πρόντζας του Δημητρίου, 
ο οποίος είχε εκλεγεί Αντιπρύτανης Οικονομικού Προ¬ 
γραμματισμού και Ανάπτυξης. 

γ) Καθηγητής Στυλιανός Περράκης του Ευαγγέλου, Ανα¬ 
πληρωτής Πρύτανη Διεθνών Σχέσεων και Ευρωπαϊκών 
Εκπαιδευτικών Προγραμμάτων. 

8. Το γεγονός ότι από τις διατάξεις της εγκριτικής 
απόφασης αυτής του Συμβουλίου του Παντείου Πα¬ 
νεπιστημίου Κοινωνικών και Πολιτικών Επιστημών δεν 
προκαλείται δαπάνη σε βάρος του Κρατικού Προϋπο¬ 
λογισμού (άρθρο 90 Κώδικα Νομοθεσίας για την Κυβέρ¬ 
νηση και τα Κυβερνητικά Όργανα, που κυρώθηκε με το 
άρθρο Πρώτο του Π.Δ/τος 63/2005 ΦΕΚ Α' 98). 

Εγκρίνει ομόφωνα, όπως ως άνω υπό στοιχείο 7 ανα- 
φέρεται, την με αριθμό 85/2013 απόφαση του Πρύτανη 
του Παντείου Πανεπιστημίου Κοινωνικών και Πολιτικών 
Επιστημών, Γρηγορίου Τσάλτα, που περιέχεται στα από 
27/6/2013 πρακτικά συνεδρίασης αυτού, με την οποία 
ορίζεται ο Καθηγητής του Πανεπιστημίου, Στυλιανός 
Περράκης του Ευαγγέλου, ως τρίτος Αναπληρωτής Πρύ¬ 
τανη του Πανεπιστημίου, την μεταβίβαση σε αυτόν των 
ανωτέρω αναφερομένων αρμοδιοτήτων και τον ορισμό 
της σειράς που αναπληρώνουν τον Πρύτανη οι ως άνω 
ορισθέντες τρεις Αναπληρωτές Πρύτανη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2013 

Ο Πρόεδρος του Συμβουλίου 
ΓΕΩΡΓΙΟΣ - ΣΤΑΥΡΟΣ ΚΟΥΡΤΗΣ 

